Document ID: 31991R3499

Tarybos Reglamentas (EEB) Nr. 3499/91
1991 m. lapkričio 28 d.
numatantis Bendrijos tyrimų ir bandomųjų projektų, susijusių su žuvų išteklių Viduržemio jūroje apsauga ir valdymu, sistemą
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1983 m. sausio 25 d. Tarybos reglamentą (EEB) Nr. 170/83, nustatantį Bendrijos žuvų išteklių apsaugos ir valdymo sistemą [1], su pakeitimais, padarytais Ispanijos ir Portugalijos stojimo aktu, ypač į jo 11 straipsnį,
atsižvelgdama į Komisijos pasiūlymą,
kadangi pagal Reglamento (EEB) Nr. 170/83 2 straipsnį Taryba, atsižvelgdama į turimas mokslines žinias, turi suformuluoti apsaugos priemones, būtinas to reglamento 1 straipsnyje nustatytiems tikslams pasiekti;
kadangi žuvų išteklių apsaugos ir valdymo politikos įgyvendinimas Viduržemio jūros regione tampa vis aktualesnis, kad galima būtų išsaugoti jo žuvų išteklius ir tinkamai juos išnaudoti, ypač pakrančių populiacijų naudai;
kadangi pradiniame bendros sistemos įdiegimo proceso etape reikia atlikti tyrimus ir bandomuosius projektus, kad būtų nustatyta, kaip Bendrijos priemonės galėtų išspręsti konkrečias ir ypač aktualias problemas;
kadangi tuo tikslu Komisija, padedama Žuvininkystės pramonės nuolatinio komiteto, turėtų priimti išsamias tokių priemonių taikymo taisykles,
PRIĖMĖ ŠĮ REGLAMENTĄ:
1 straipsnis
Palaipsniui diegiant bendrą žuvų išteklių Viduržemio jūroje apsaugos ir valdymo sistemą, Komisijos nustatytomis sąlygomis tyrimams ir bandomiesiems projektams gali būti teikiama finansinė parama.
2 straipsnis
1 straipsnyje nurodyti tyrimai ir bandomieji projektai turi aprėpti tokias prioritetines sritis:
- tradicinės žuvininkystės struktūros,
- specializuotos žuvininkystės, pvz., pinčių, koralų, jūrų ežių ir jūros dumblių, plėtra,
- žvejybos veiklos valdymas,
- statistikos tinklo plėtra,
- tyrimų ir mokslinių duomenų naudojimo koordinavimas.
3 straipsnis
Komisija priima sprendimą dėl 1 straipsnyje nurodytų tyrimų ir bandomųjų projektų pasitarusi su Žuvininkystės pramonės nuolatiniu komitetu.
4 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. lapkričio 28 d.

Labels: 7
20
6